laion/Wikipedia-Exotic huggingface dataset:
Oleksandr Lõtvõnenko

Oleksandr Lõtvõnenko (ukraina keeles Олександр Валерійович Литвиненко; sündinud 27. aprillil 1972 Kiievis) on Ukraina teadlane ja riigiametnik. Lõtvõnenko oli aastatel 2014–2019 Ukraina Rahvusliku Julgeoleku ja Kaitse Nõukogu sekretäri asetäitja. 13. augustil 2019 asus ta juhtima Rahvuslikku Strateegiliste Uuringute Instituuti. 23. juulist 2021 kuni 26. märtsini 2024 oli ta Ukraina Välisluureteenistuse juht. Alates 26. märtsist 2024 on ta Ukraina Rahvusliku Julgeoleku ja Kaitse Nõukogu sekretär . УКАЗ ПРЕЗИДЕНТА УКРАЇНИ №303/2021 // Про призначення О.Литвиненка Головою Служби зовнішньої розвідки України, 23.07.2021 УКАЗ ПРЕЗИДЕНТА УКРАЇНИ №187/2024. Звільнити ЛИТВИНЕНКА Олександра Валерійовича з посади Голови Служби зовнішньої розвідки України, 26.03.2024 УКАЗ ПРЕЗИДЕНТА УКРАЇНИ №188/2024. Призначити ЛИТВИНЕНКА Олександра Валерійовича Секретарем Ради національної безпеки і оборони України, 26.03.2024
Ujumine 1932. aasta suveolümpiamängudel

Ujumine 1932. aasta suveolümpiamängudel Los Angeleses toimus 6.–13. augustini. Võisteldi 11 alal: meestel oli kavas 6 ja naistel 5 ala. Võistlustel osales 20 riiki 128 sportlasega. Üllatuslikult oli parim maa ujumises Jaapan, kes võitis 11 medalit, millest 5 oli kuld-, 5 hõbe- ja 2 pronksmedalit. Ameeriklased said ka 5 olümpiavõitu, kuid hõbemedaleid oli neil 2 ja pronksmedaleid 3. Finaal: 7. august Osavõtjaid: 22 Riike: 10 Maailmarekord: 57,4 (1924) Johnny Weissmüller,  USA Olümpiarekord: 58,6 (1928) Johnny Weissmüller,  USA Olümpiavõitja 1928: 58,6 Johnny Weissmüller,  USA Finaal: 10. august Osavõtjaid: 19 Riike: 10 Maailmarekord: 4.47,0 (1931) Jean Taris,  Prantsusmaa Olümpiarekord: 5.01,6 (1928) Alberto Zorrilla,  Argentina Olümpiavõitja 1928: 5.01,6 Alberto Zorrilla,  Argentina Finaal: 13. august Osavõtjaid: 15 Riike: 8 Maailmarekord: 19.07,2 (1927) Arne Borg,  Rootsi Olümpiarekord: 19.51,8 (1928) Arne Borg,  Rootsi Olümpiavõitja 1928: 19.51,8 Arne Borg,  Rootsi Finaal: 12. august Osavõtjaid: 16 Riike: 9 Maailmarekord: 1.08,2 (1928) George Kojac,  USA Olümpiarekord: 1.08,2 (1928) George Kojac,  USA Olümpiavõitja 1928: 1.08,2 George Kojac,  USA Finaal: 13. august Osavõtjaid: 18 Riike: 11 Maailmarekord: 2.44,0 (1932) Leonard Spence, Briti Guajaana Olümpiarekord: 2.48,8 (1928) Yoshiyuki Tsuruta, Jaapan Olümpiavõitja 1928: 2.48,8 Yoshiyuki Tsuruta, Jaapan Finaal: 9. august Osavõtjaid: 7 võistkonda Maailmarekord: 9.34,0 (1931) Ungari András Wanié, László Szabados, András Székely, István Bárány Olümpiarekord: 9.36,2 (1928)  USA Austin Clapp, Walter Laufer, George Kojac, Johnny Weissmüller Olümpiavõitja 1928: 9.36,2  USA Austin Clapp, Walter Laufer, George Kojac, Johnny Weissmüller Finaal: 8. august Osavõtjaid: 20 Riike: 10 Maailmarekord: 1.06,6 (1931) Helene Madison,  USA Olümpiarekord: 1.11,0 (1928) Albina Osipowich,  USA Olümpiavõitja 1928: 1.11,0 Albina Osipowich,  USA Finaal: 13. august Osavõtjaid: 14 Riike: 9 Maailmarekord: 5.31,0 (1931) Helene Madison,  USA Olümpiarekord: 5.42,8 (1928) Martha Norelius,  USA Olümpiavõitja 1928: 5.42,8 Martha Norelius,  USA Esimeses poolfinaalis ujus Eleanor Holm uue olümpiarekordi ajaga 1.18,3. Finaal: 11. august Osavõtjaid: 12 Riike: 7 Maailmarekord: 1.18,2 (1932) Eleanor Holm,  USA Olümpiarekord: 1.21,6 (1928) Marie Braun,  Holland Olümpiavõitja 1928: 1.22,0 Marie Braun,  Holland Finaal: 9. august Osavõtjaid: 11 Riike: 7 Maailmarekord: 3.03,4 (1932) Else Jacobsen,  Taani Olümpiarekord: 3.11,2 (1928) Hilde Schrader,  Saksamaa Olümpiavõitja 1928: 3.12,6 Hilde Schrader,  Saksamaa Finaal: 12. august Osavõtjaid: 5 võistkonda Maailmarekord: 4.47,6 (1928)  USA Adelaide Lambert, Albina Osipowich, Eleanor Garatti, Martha Norelius Olümpiarekord: 4.47,6 (1928)  USA Adelaide Lambert, Albina Osipowich, Eleanor Garatti, Martha Norelius Olümpiavõitja 1928: 4.47,6  USA Adelaide Lambert, Albina Osipowich, Eleanor Garatti, Martha Norelius   *   Korraldajariik
Gostyń

Gostyń (saksa Gostyn, 1941–1945 Gostingen) on linn Poolas Suur-Poola vojevoodkonnas, Gostyńi maakonna ja Gostyńi valla halduskeskus. Gostyń asub Poznańist umbes 60 km lõunas. Gostyńi on esmamainitud 1275. aastal, linnaõigused sai 1278. aastal. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). Raudteeühenduse sai linn 1888. aastal. 1919. aastal läks Gostyń Poola koosseisu tagasi. https://bdl.stat.gov.pl/api/v1/data/localities/by-unit/023015904024-0954395?var-id=1639616&format=jsonapi, vaadatud 6.10.2022. Gostyń Encyklopedia PWN
Umbkuub

Umbkuub on särgitaolise lõikega hõlmadeta üle pea käiv pealisrõivas. Keskajal oli umbkuub rõivaesemena Euroopas laialt levinud, seda kanti veel 18. sajandilgi. Eestlaste rõivastusse kuulus umbkuub arvatavasti juba nooremal rauaajal, ehkki varaseim leid on alles 14. sajandist. 17. sajandil asendas umbkuube hõlmadega pikk-kuub. Kihnus ja Ruhnus kandsid mehed 20. sajandini valget või halli põlvini ulatuvat umbkuube. Vaskpandlaga nahkvööga kandmisel oli see ka pidulik rõivas. Kaapotkuub Pikk-kuub Saterkuub Eesti rahvakultuuri leksikon (2. trükk). 2000. Koostanud ja toimetanud Ants Viires. Eesti Entsüklopeediakirjastus. Lk 315 Umbkuub, Eesti Rahva Muuseum
Saterkuub

Saterkuub on kehasse töödeldud pihaosaga, põlvini ulatuv alt lõhikuga laienev meestekuub. Saterkuub valmistati potisinisest, mustast või hallist villasest riidest, millel olid mahapööratud krae ja reväärid ning kaks nööbirida. See oli 19. sajandil moes Saksamaal, Skandinaavias ning ka Baltimaades. Eestis võtsid mõisaametnikud ja jõukam talurahvas saterkuue kasutusele linnarahva eeskujul. Kaapotkuub Pikk-kuub Umbkuub Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 187 Eesti rahvakultuuri leksikon (2. trükk). 2000. Koostanud ja toimetanud Ants Viires. Eesti Entsüklopeediakirjastus. Lk 259 Saterkuub, Eesti Rahva Muuseum
Ewa Krzyżewska

Ewa Krzyżewska (täisnimi Anna Ewa Krzyżewska Kwiatkowska; 7. veebruar 1939 Varssavi – 30. juuli 2003 Hispaania) oli poola näitleja. Ewa Krzyżewska oli luuletaja ja raadiotöötaja Juliusz Krzyżewski (1915–1944) tütar. 1962. aastal lõpetas ta Riikliku Ludwik Solski nimelise Teatrikooli Krakówis. Ta töötas viis aastat näitlejana Varssavi Draamateatris. Filmides mängis alates 1958. aastast. Sai tuntuks osatäitmisega Andrzej Wajda filmis "Tuhk ja teemant". Viimase filmirolli mängis 1973. aastal, seejärel kolis välismaale. Ta suri Hispaanias liiklusõnnetuses saadud vigastuste tagajärjel. Ewa Krzyżewska: Rzuciła kino, zginęła tragicznie Interia Film, 26. juuli 2018 Ewa Krzyżewska Filmweb Ewa Krzyżewska Krzyżewscy Ewa Krzyżewska (1939-2003) dzieje.pl Ewa Krzyżewska andmekogus IMDb (inglise)
Pšiš

Pšiš (vene Пшиш (Pšiš), adõgee Пщыщ (Phšõš)) on jőgi Põhja-Kaukaasias Adõgee ja Krasnodari krai alal. Algab Suur-Kaukasuse põhjanõlvadel Väike-Pšiši ja Suur-Pšiši ühinemisel. Ülemjooksul voolab mägijőena valdavalt kirdesse. Alamjooksul laskub tasandikule, pöördub loodesse ja suubub vasakult Kubanisse. Pikkus 270 km (koos Suur-Pšišiga), valgla 1850 km².
Jarocin

Jarocin (saksa Jarotschin) on linn Poolas Suur-Poola vojevoodkonnas, Jarocini maakonna halduskeskus. Jarocin asub Poznańist umbes 60 km kagus ja Kaliszist ligikaudu 45 km kirdes. Jarocin sai linnaõigused 1257. aastal. 1773. aastal hävis tulekahjus suurem osa linnast. Raudteeühenduse sai Jarocin 1875. aastal. https://bdl.stat.gov.pl/api/v1/data/localities/by-unit/023015706024-0936776?var-id=1639616&format=jsonapi, vaadatud 6.10.2022. Historia jarocin.net
Villane robirohi

Villane robirohi (Rhinanthus alectorolophus) on mailaseliste sugukonda robirohu perekonda kuuluv taimeliik. Üldilmelt meenutab suurt robirohtu. Teistest robirohtudest erinevalt on villase robirohu õietuped küllaltki pikkade valgete karvadega, mis on ka palja silmaga nähtavad. Nende järgi sai taim ka eestikeelse nimetuse. Sarnasel saaremaa robirohul on õietuppedel ja õiekroonil väikesed näärmekarvad, mida näeb luubiga. Eestist leidsid villase robirohu Peedu Saar ja Liina Oja 2015. aasta juulis uue taimeatlase välitöödel Ida-Virumaalt Kuremäe kloostrist umbes kahe kilomeetri kaugusel. Taimed kasvasid kuiva hõredama rohustuga seljakul kultuuristatud rohumaal. 2018. aastal kontrollides oli villane robirohi sellel kasvukohal alles. Soomes on teada tulnuktaimena, ilmselt on ka Eesti leiukoht adventiivset päritolu. "Rhinanthus alectorolophus — villane robirohi". Eesti taimede uue levikuatlase tööversioon. 2019. Kukk, Toomas (2019). Eesti vähetuntud taimed. Tallinn: Varrak. Lk 200.
Września

Września (saksa Wreschen) on linn Suur-Poola vojevoodkonnas, Września maakonna ja Września valla halduskeskus. Września asub Poznańi kesklinnast umbes 44 km idas. Wrześniat on esmamainitud 1256. aastal, linnaõigused sai 1357. aastal. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Września Poola koosseisu tagasi. 1901–1902 toimus Wrześnias poola kooliõpilaste streik hariduse täieliku saksastamise vastu. https://bdl.stat.gov.pl/api/v1/data/localities/by-unit/023015830054-0971637?var-id=1639616&format=jsonapi, vaadatud 6.10.2022. Września Encyklopedia PWN Strajk szkolny 1901 r. Muzeum Regionalne im. Dzieci Wrzesińskich we Wrześni
Pikkvanker

Pikkvanker on pika õõtsuva istelauaga sõiduvanker. Pikkvankri laual istutakse kaksiratsa või külitsi. See vanker oli kuni 19. sajandi alguseni Venemaa linnades põhiline sõiduvahend. Linnade eeskujul tuli pikkvanker kasutusele ka Baltimaade mõisates ning hiljem talurahva hulgas. Sai eriti hinnatuks Eesti kaguosas, kus oli veel 20. sajandi alguses tavaline sõiduvanker. Kaarik Plaanvanker Vanker Eesti rahvakultuuri leksikon (2. trükk). 2000. Koostanud ja toimetanud Ants Viires. Eesti Entsüklopeediakirjastus. Lk 207 Pikkvanker, Eesti Maanteemuuseum
Batz

Batz (prantsuse île de Batz, bretooni Enez Vaz, Enez-Vaz) on saar La Manche'i väinas Bretagne'i poolsaare ranniku lähedal. Saare pindala on 305 hektarit. Batz kuulub Prantsusmaale ja moodustab Île-de-Batzi valla Finistère'i departemangus.
Wągrowiec

Wągrowiec (saksa kuni 1875. aastani Wongrowiec, 1875–1920 Wongrowitz, 1941 Eichenbrück) on linn Poolas Suur-Poola vojevoodkonnas, Wągrowieci maakonna halduskeskus. Wągrowiec asub Poznańi kesklinnast umbes 48 km põhjakirdes. Wągrowiec sai linnaõigused enne 1381. aastat. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). Raudteeühenduse sai linn 1888. aastal. 1919. aastal läks Wągrowiec Poola koosseisu tagasi. https://bdl.stat.gov.pl/api/v1/data/localities/by-unit/023016028011-0967297?var-id=1639616&format=jsonapi, vaadatud 6.10.2022. Wągrowiec Encyklopedia PWN
Mati Tähemaa

Mati Tähemaa (9. oktoober 1933 - 20. detsember 2022) on eesti raadio- ja elektroonikainsener. Ta lõpetas 1952. aastal Tallinna Elektromehaanika Tehnikumi raadiotehnika erialal ja sellest alates töötas ta pikka aega Eesti Raadio tehnikaosakonnas. Algul oli tema töökohaks Laitse kesklainesaatja. 1962. aastal lõpetas ta kaugõppes M. A. Bontš-Brujevitši nimelise Elektrotehnika Sideinstituudi (ЛЭТИС). Ta osales Eesti Raadio ultralühilaineala saatjatele stereofoonilise helisignaali edastamise raadioreleeliinide ja saatjate polaarmodulatsiooni süsteemi loomises. Tema teostatud oli oluline osa Eesti Raadio kvadrofooniliste katsesaadete jaoks loodud lisaseadmetest. Stereofooniliste saadete edastamise vahendite ja kvadrofooniliste saadete edastamise katseseadmestiku loomise juures oli tema koostööpartneriks Avo-Rein Tereping. Eesti taasiseseisvumise eel osales ta valitsuse varuside süsteemi loomises. Hiljem oli ta tegev eraraadiojaamade saatjate ja raadioreleeliinide loomise alal. 21. sajandi alguses töötas ta Tallinna Tehnikaülikooli AM-laboris, kus töötas puidu kõrgsagedusliku kuivatuse ja kahjurite tõrje seadmete loomise alal. Väga edukalt on ta tegelenud raadioamatörismiga. Ta on olnud üks olulisi Eesti Ringhäälingumuuseumi ekspositsiooni loojaid (Türi raadiosaatejaama masti mudel, Nipkowi kettaga televiisori saatja ja vastuvõtja, NSV Liidu esimene laiatarbeteleviisor KBH-49 jm). 1967 – Eesti NSV teeneline ratsionaliseerija 2014 – Valgetähe V klassi teenetemärk "Mati Tähemaa – põline mustamäelane". "Mustamäe", nr. 5, 1. mai 2017. "TM persoon: Insener Mati Tähemaa. "Töö kiidab tegijat!". Tormi Soorsk.". "Tehnikamaailm", 2011, nr.12, lk.76-79. Eesti riiklike teenetemärkide kavaleride andmebaas presidendi kantselei kodulehel (president.ee).
Konstantin Barulin

Konstantin Aleksandrovitš Barulin (vene keeles Константи́н Алекса́ндрович Бару́лин; sündinud 4. septembril 1984 Karagandõs) on Venemaa jäähokimängija, kes mängib väravavahina KHL-i klubis Nižnekamski Neftehimik. Ta alustas klubikarjääri Tjumeni Gazovikis. Venemaa kõrgliigas debüteeris ta hooajal 2003–04 Peterburi SKA ridades. 2003. aastal valiti ta NHL-i draft '​is St. Louis Bluesi poolt 84. valikuna, kuid Põhja-Ameerikas ei ole ta kunagi mänginud. KHL-is on ta mänginud Moskva CSKA (2008–2010), Moskva oblasti Atlanti (2010–2012), Kaasani AK Barsi (2012–2014), Omski Avangardi (2014–15), Sotši (2015–2019) ja alates 2019. aastast Nižnekamski Neftehimiki meeskonnas. Hooajal 2010–11 jõudis ta Atlantiga Gagarini karika finaali, kus kaotati Ufa Salavat Julajeviga mängudega 1:4. Barulin valiti selle hooaja väljalangemismängude väärtuslikumaks mängijaks. Kuuel korral on ta osalenud KHL-i tähtede mängul. Venemaa jäähokikoondise koosseisus tuli ta 2012. aastal maailmameistriks. Lisaks on ta maailmameistrivõistlustelt võitnud veel kaks medalit. Konstantin Barulin KHL.ru lehel Konstantin Barulin hockeydb.com lehel
Rawicz

Rawicz (saksa Rawitsch) on linn Poolas Suur-Poola vojevoodkonnas, Rawiczi maakonna ja Rawiczi valla halduskeskus. Rawicz asub Wrocławi kesklinnast umbes 57 km põhjas. Rawicz asutati ja sai linnaõigused 1638. aastal. https://bdl.stat.gov.pl/api/v1/data/localities/by-unit/023015922054-0954604?var-id=1639616&format=jsonapi, vaadatud 6.10.2022. Rawicz Encyklopedia PWN
Brandon Kozun

Brandon Scott Kozun (sündinud 8. märtsil 1990 Los Angeleses Californias) on Ameerika Ühendriikides sündinud Kanada jäähokimängija, kes mängib Šveitsi kõrgliiga klubis Ambrì-Piotta ründajana paremäärel. Ta alustas klubikarjääri Alberta Junior Hockey League'i klubis Calgary Royals. Sealt suundus ta Western Hockey League'i (WHL) klubisse Calgary Hitmen. Hooajal 2009–10 oli ta WHL-i resultatiivseim mängija, pälvides sellega Bob Clarke Trophy. Samal hooajal tuli ta Hitmeniga WHL-i meistriks. 2009. aastal valis Los Angeles Kings ta NHL-i draft '​is 179. valikuna. Hooajal 2010–11 liitus ta Kingsi noorteklubiga Manchester Monarchs, kuid Kingsi meeskonnas tal NHL-is debüüti teha ei õnnestunud. 2014. aasta jaanuaris liitus ta Toronto Maple Leafsiga, mängides esmalt Leafsi noorteklubis Toronto Marlies. NHL-is tegi ta Leafsi meeskonnas debüüdi 8. oktoobril 2014 mängus Montreal Canadiensi vastu. 2014–15 on jäänud tema ainsaks hooajaks NHL-is. 2015. aastal siirdus Kozun KHL-i, liitudes üheks hooajaks Jokeritega. Pärast seda mängis ta mängis ta kolm hooaega Jaroslavli Lokomotivis. 2019. aasta mais sõlmis ta üheaastase lepingu Magnitogorski Metallurg. 2020. aasta augustis liitus ta Minski Dinamoga. Aastatel 2016, 2017 ja 2018 osales ta KHL-i tähtede mängul. Pärast kuute hooaega KHL-is siirdus Kozun 2021. aasta juulis Šveitsi, sõlmides üheaastase lepingu Ambrì-Piottaga. 2018. aasta taliolümpiamängudel võitis ta Kanada jäähokikoondise koosseisus pronksmedali. Brandon Kozun KHL.ru lehel Brandon Kozun NHl.com lehel Brandon Kozun hockeydb.com lehel
Johanson

Johanson on perekonnanimi. 2019. aasta 1. jaanuari seisuga oli Eestis perekonnanimi Johanson 961 inimesel: 439 mehel ja 522 naisel. Perekonnanimede levikult on Johanson meeste puhul 84. kohal ja naiste puhul 68. kohal. Perekonnanime Johanson kandja oli keskmiselt 42 aasta vanune (mediaanvanus oli 41). Perekonnanimi Johanson on levinuim Viljandi maakonnas, kus neid on maakonna 10 000 elaniku kohta 15,7. Ants Johanson, eesti muusik (1962–) August Johanson (1891–1960) Herbert Johanson, eesti arhitekt (1884–1964) Jaak Johanson, eesti muusik (1959–2021) Jaanus Johanson, eesti päritolu Läti näitleja (1956–) Julius Johanson, Eesti autosportlane (1880–1942) Kärt Johanson, eesti laulja (1972–) Leon Johanson, eesti arhitekt (1897–1984) Leopold Johanson, Eesti poliitik (1888–1941) Nikolai Johanson, Eesti NSV ühiskonnategelane ja riigiametnik (1927–) Peeter Johanson (1904–1984), Eesti sõjaväelane (major) Pille Johanson, eesti kunstnik ja tõlkija (1962–) Walter Johanson, eesti vaimulik (1951–) Natalie Johanson-Pärna, eesti naisõiguslane, käsitööõpetaja ja haridustegelane (1843–1915) https://www.stat.ee/public/apps/nimed/pere/Johanson[alaline kõdulink] (vaadatud 07.09.2019)
Keskküla (Lääne-Nigula)

Keskküla on küla Lääne maakonnas Lääne-Nigula vallas. Enne Eesti omavalitsuste haldusreformi 2017. aastal kuulus küla Martna valda. Piirneb Kirbla, Kasari, Võhma, Rumba, Kastja, Üdruma, Laiküla ja ühes punktis Allikotsaga. Küla edela-, kagu- ja idapiiriks on Kasari jõgi. Küla idapiiril suubub Kasari jõkke vasakult Vigala jõgi ning läänetipus paremalt Liivi jõgi. Lähedal asub Keskküla raba. Keskküla läbib Risti–Virtsu maantee. Statistikaameti statistika andmebaas, vaadatud 15.07.2023. Eesti haldus- ja asustusjaotuse klassifikaator, vaadatud 9.06.2014.
Ralph Lauren Corporation

Ralph Lauren Corporation on Ameerika Ühendriikide korporatsioon, mis tegeleb luksuslike moetoodetega. Firmat tuntakse rõivaste ning toodete turustamises neljas kategoorias: rõivad, kodu, aksessuaarid ja lõhnaained. Ettevõtte kaubamärkide hulka kuuluvad Polo Ralph Lauren, Ralph Lauren Collection, Lauren Ralph Lauren, Double RL, Ralph Lauren Lasterõivad, Denim & Supply Ralph Lauren, Chaps ja Club Monaco. Ralph Lauren Corporation on Ameerika börsil noteeritud valdusettevõte, mille peakontor asub New Yorgis ja mille asutas 1967. aastal Ameerika moelooja Ralph Lauren.
1862

◄ | 18. sajand | 19. sajand | 20. sajand | ► ◄ | 1830. aastad | 1840. aastad | 1850. aastad | 1860. aastad | 1870. aastad | 1880. aastad | 1890. aastad | ► ◄◄ | ◄ | 1858 | 1859 | 1860 | 1861 | 1862 | 1863 | 1864 | 1865 | 1866 | ► | ►► 1862. aasta (MDCCCLXII) oli 19. sajandi 62. aasta. 6. juuli (vkj 24. juuni) – ilmus eepose "Kalevipoeg" eestikeelne väljaanne. 14. august (vkj 2. august) – asutati Tallinna Vabatahtlik Tuletõrje Selts. Oktoobris lõpetati Paldiski–Tallinna–Tosno raudteetrassi mahamärkimistööd. ... 22. september – USA president Abraham Lincoln kuulutas kõik orjad vabaks alates 1. jaanuarist 1863. Ameerika Ühendriikides võeti kasutusele lüpsimasin. 23. jaanuar – David Hilbert, saksa matemaatik 21. veebruar – Wolfgang Russow, eesti meremees 17. märts – Silvio Gesell, saksa majandusteadlane 28. märts – Aristide Briand, prantsuse poliitik, Nobeli auhinna laureaat 11. aprill – R. Austin Freeman, inglise arst ja kirjanik 5. juuni – Allvar Gullstrand, rootsi oftalmoloog, Nobeli auhinna laureaat 14. juuli – Gustav Klimt, austria maalikunstnik 21. august – Emilio Salgari, itaalia kirjanik 22. august – Claude Debussy, prantsuse helilooja 29. august – Maurice Maeterlinck, belgia kirjanik, Nobeli auhinna laureaat 11. september – O. Henry, Ameerika Ühendriikide kirjanik 15. november – Gerhart Hauptmann, saksa kirjanik, Nobeli auhinna laureaat 26. detsember – Karl Eduard Sööt, eesti luuletaja 21. jaanuar – Božena Němcová, tšehhi kirjanik 3. aprill – James Clark Ross, inglise maadeavastaja ja meresõitja 6. mai – Henry David Thoreau, USA kirjanik ja filosoof 21. mai – Alfred Candidus Ferdinand zu Windisch-Graetz, Austria sõjaväelane ja riigivürst Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 136
Kesu

Kesu on kahe küla nimi eestis: Kesu, küla Lääne maakonna Lääne-Nigula vallas Kesu, küla Rapla maakonna Märjamaa vallas Kesu, asula Paapua Uus-Guineas Kesu, asula Nigeerias Kesu, asula Pakistanis Kesu, asula Indoneesias Kesu raba Rapla maakonnas Kesu sookaitseala
Guess

Guess, stiliseeritud kui GUESS või Guess?, on Ameerika rõivabränd ja jaemüüja. Guessi asutasid 1981. aastal Georges Marciano, Maurice Marciano, Paul Marciano ja Armand Marciano. Lisaks meeste ja naiste rõivastele turustab Guess ka muid moeaksessuaare: kelli, ehteid, parfüüme ja jalanõusid. Guessi peakorter asub Ameerika Ühendriikide California osariigis Los Angeleses.
Wells Fargo

Wells Fargo & Company on Ameerika rahvusvaheline finantsteenuste ettevõte, mille peakontor asub Californias San Franciscos ja mille kontorid asuvad kogu Ameerika Ühendriikides. See on turukapitalisatsiooni ja koguvarade järgi suuruselt neljas pank Ameerika Ühendriikides. Pank asutati New Yorgis 1852. aasta märtsis. Panga rajajad olid Henry Wells ja William Fargo.
Fjällräven

Fjällräven (rootsi keeles "polaarrebane") on Rootsi ettevõte, mis on spetsialiseerunud välivarustusele – enamasti rõivastele ja seljakottidele. Firma asutas 1960. aastal Åke Nordin (1936–2013). Ettevõte läks börsile 1983. aastal noteerimata aktsiatega Stockholmis. Alates 2014. aastast on Fjällräven Fenix Outdoor International AG tütarettevõte, mis on noteeritud Nasdaq OMX-ile Stockholmis. Gruppi kuuluvad ka kaubamärgid Tierra, Primus, Hanwag, Brunton ja Royal Robbins. Fenixi tegevjuht on alates 2007. aasta märtsist Åke Nordini vanim poeg Martin Nordin, alates 2018. aastast on ta ka juhatuse esimees.
Katrin Aller

Katrin Aller (sündinud 28. aprillil 1975 ) on eesti muusikapedagoog ja helilooja. Aller lõpetas 1994. aastal Pärnu Sütevaka Humanitaargümnaasiumi klaveri ja muusikateooria erialal, 1998. aastal Eesti Muusika- ja Teatriakadeemia muusikateaduse erialal (juhendaja Toomas Siitan) ja 2001. aastal kompositsiooni erialal (juhendaja Jaan Rääts). 2003. aastal kaitses ta EMTA-s kompositsiooni erialal ka magistrikraadi (juhendaja Jaan Rääts). Katrin Aller töötab Heino Elleri nimelises Tartu Muusikakoolis muusikateoreetiliste ainete (solfedžo, muusikalise vormi analüüs, muusikalugu, kompositsioon) õpetajana ning Tartu Pauluse kirikus organistina . Tartu aasta õpetaja 2014 Kandlepalade konkurss 2019 I preemia ning 2 diplomit Estonian Music Foundation (vaadatud 8. septembril 2019) "Katrin Aller H. Elleri nimelise Tartu muusikakooli kodulehel". Originaali arhiivikoopia seisuga 8. jaanuar 2014. Vaadatud 8. septembril 2019. "SA Pauluse Kiriku töötegijad". Vaadatud 25.09.2019. Tartu tunnustab tublimaid õpetajaid Tartu Postimees, 2. oktoober 2014 (vaadatud 8. septembril 2019) "2019 Kandlepalade konkurss". Eesti Kandleliit. Vaadatud 25.09.2019.
Chodzież

Chodzież (saksa kuni 1878. aastani Chodziesen ja Kodschesen, 1878–1919 Colmar, 1939–1945 Kolmar in Posen) on linn Poolas Suur-Poola vojevoodkonnas, Chodzieżi maakonna halduskeskus. Chodzież asub Poznańist umbes 65 km põhjas. Chodzież sai linnaõigused 1434. aastal. Esimese Poola jagamise tulemusel läks linn 1772. aastal Preisi kuningriigi võimu alla. 1919. aastal läks Chodzież Poola koosseisu tagasi. Chodzież Encyklopedia PWN
Kokre

Kokre on küla Lääne maakonnas Lääne-Nigula vallas. Enne Eesti omavalitsuste haldusreformi 2017. aastal kuulus küla Martna valda. Maa-amet, vaadatud 21.11.2020. Statistikaameti statistika andmebaas, vaadatud 16.07.2023. Eesti haldus- ja asustusjaotuse klassifikaator, vaadatud 9.06.2014.
Rhodolfo

Luiz Rhodolfo Dini Gaioto (sündinud 11. augustil 1986 Bandeiranteses) on Brasiilia jalgpallur, kes mängib keskkaitsjana Brasiilia kõrgliiga klubis Coritiba. Ta alustas klubikarjääri Atlético Paranaenses, millega liitus 2002. aastal. Klubi põhimeeskonnas debüteeris ta Brasiilia kõrgliigas 2006. aastal. 2011. aastal liitus ta São Pauloga. 2012. aastal võitis ta klubiga Lõuna-Ameerika klubide karikasarja Copa Sudamericana. 2013. aastal suundus ta laenule Grêmiosse, kellega sõlmis järgmisel aastal püsiva lepingu. 2015. aastal liitus ta Türgi kõrgliiga klubiga Beşiktaş. Hooaegadel 2015–16 ja 2016–17 tuli ta klubiga Türgi meistriks. 2017. aasta juunis naasis ta Brasiilia kõrgliigasse, sõlmides lepingu Flamengoga. Ta tuli 2019. aastal Flamengoga Brasiilia meistriks ja võitis lisaks Lõuna-Ameerika klubide meistrivõistlused. 2020. aastal siirdus ta Coritibasse. Atlético Paranaense Campeonato Paranaense: 2009 São Paulo Copa Sudamericana: 2012 Beşiktaş Süper Lig: 2015–16, 2016–17 Flamengo Campeonato Brasileiro Série A: 2019 Copa Libertadores: 2019 Campeonato Carioca: 2019